PMIndiaData/PMIndiaSum huggingface dataset:
பேரிடர் மேலாண்மை துறையில் இந்தியா மற்றும் துர்க்மெனிஸ்தான் இடையேயான ஒத்துழைப்பு குறித்த புரிந்துணர்வு ஒப்பந்தத்திற்கு அமைச்சரவை ஒப்புதல்

பேரிடர் மேலாண்மைத் துறையில் இந்தியா மற்றும் துர்க்மெனிஸ்தான் இடையே ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்தப் புரிந்துணர்வு ஒப்பந்தத்தின் மூலம் இந்தியா மற்றும் துர்க்மெனிஸ்தான் ஆகிய இரு நாடுகளும் பேரிடர் மேலாண்மை செயல்முறைகளால் பயனடைவதோடு, பேரிடர் மேலாண்மைத் துறையில் தயார்நிலை, எதிர்வினை மற்றும் திறன் மேம்பாடு ஆகியவற்றை வலுப்படுத்த இயலும் . பின்வரும் துறைகளில் பரஸ்பர நன்மை பயக்கும் அடிப்படையிலான ஒத்துழைப்பிற்கு புரிந்துணர்வு ஒப்பந்தம் வகை செய்கிறது: i. அவசரநிலைகளைக் கண்காணித்தல், முன்னறிவித்தல் மற்றும் விளைவுகளை மதிப்பீடு செய்தல் ii. பேரிடர் மேலாண்மையில் ஈடுபட்டுள்ள நிறுவனங்களுக்கிடையே, திறமையான அதிகாரிகள் மூலம் தொடர்ப iii ஆராய்ச்சித் திட்டங்களின் கூட்டுத் திட்டமிடல், மேம்பாடு மற்றும் செயல்படுத்தல், அறிவியல் மற்றும் தொழில்நுட்ப வெளியீடுகளின் பரிமாற்றம் மற்றும் பேரிடர் மேலாண்மைத் துறையில் ஆராய்ச்சிப் பணிகளின் முடிவுகள் iv. இந்த புரிந்துணர்வு ஒப்பந்தத்தின் எல்லைக்குள் பரஸ்பரம் ஒப்புக்கொள்ளப்பட்ட தகவல், பருவ இதழ்கள் அல்லது வேறு ஏதேனும் வெளியீடுகள், வீடியோ மற்றும் புகைப்படங்கள் , அத்துடன் தொழில்நுட்பங்கள் ஆகியவற்றின் பரிமாற்றம் v. தொடர்புடைய துறைகளில் கூட்டு மாநாடுகள், கருத்தரங்குகள், பயிலரங்குகள், மற்றும் பயிற்சிகளை ஏற்பாடு செய்தல்; vi. பேரிடர் மேலாண்மையில் நிபுணர்கள் மற்றும் அனுபவங்களின் பரிமாற்றம் vii. தேடல் மற்றும் மீட்பு நடவடிக்கைகளில் முதலில் வருபவர்களுக்கு பயிற்சி மற்றும் திறன் மேம்பாடு; பேரிடர் மேலாண்மை துறையில் திறன் வளர்ப்பை எளிதாக்குவதற்கு பயிற்சியாளர்கள் மற்றும் நிபுணர்களின் பரிமாற்றம் viii. தொழில்நுட்ப வசதிகள் மற்றும் உபகரணங்களை வழங்குவதற்கு பரஸ்பரம் ஒப்புக்கொண்டபடி உதவிகளை வழங்குதல், முன்னெச்சரிக்கை அமைப்புகளை மேம்படுத்துதல் மற்றும் பேரிடர் மேலாண்மையில் திறனை மேம்படுத்துதல் ix. பரஸ்பரமாக ஒப்புக்கொண்டபடி, அவசரகால எதிர்வினையில் உதவி வழங்குதல் x. பேரிடர் தாங்கும் உள்கட்டமைப்பை உருவாக்குவதற்கான அறிவு மற்றும் நிபுணத்துவத்தின் பரஸ்பர பகிர்வு xi. சர்வதேச அளவில் அங்கீகரிக்கப்பட்ட தரநிலைகளின்படி பரஸ்பரம் ஒப்புக்கொண்டபடி தர மேலாண்மை அமைப்புகளை வழங்குதல் xii பேரிடர் மேலாண்மை தொடர்பான பிற நடவடிக்கைகள், தகுதிவாய்ந்த அதிகாரிகளால் பரஸ்பரம் ஒப்புக்கொள்ளப்படலாம் தற்போது வரை, சுவிட்சர்லாந்து, ரஷியா,, ஜெர்மனி, ஜப்பான், தஜிகிஸ்தான், மங்கோலியா, பங்களாதேஷ், இத்தாலி ஆகிய நாடுகள் மற்றும் சார்க் அமைப்புடனும் பேரிடர் மேலாண்மை துறையில் ஒத்துழைப்புக்கான இருதரப்பு / பலதரப்பு ஒப்பந்தம் / புரிந்துணர்வு ஒப்பந்தம் / கூட்டு ஒப்பந்தம் / ஒத்துழைப்பு ஒப்பந்தம் ஆகியவற்றில் இந்தியா கையெழுத்திட்டுள்ளது. மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1788015
தோர்டோவுக்கு வருகை தந்த பிரதமர், காவல்துறை இயக்குநர்களின் மாநாட்டின் தொடக்க நிகழ்ச்சியில் கலந்து கொண்டார்.

பிரதமர் திரு நரேந்திர மோடி அவர்கள், கட்ச், ரான்னில் உள்ள தோர்டோ டென்ட் நகரத்துக்கு வருகை தந்து, மூன்று நாட்கள் நடைபெற உள்ள காவல்துறை இயக்குநர்கள் மாநாட்டில் கலந்து கொண்டார். டெல்லிக்கு வெளியே இந்த மாநாடு நடத்தப்படுவது இது இரண்டாவது முறை. கடந்த ஆண்டு, இந்த மாநாடு கவுகாத்தியில் நடைபெற்றது. மாநாட்டின் தொடக்க நிகழ்ச்சியில் பிரதமர் கலந்து கொண்டார். அந்நிகழ்ச்சியில் மத்திய உள்துறை அமைச்சர் திரு ராஜ்நாத் சிங் உரையாற்றினார். மாநாட்டின் தொடக்க நிகழ்ச்சியில் பிரதமர் கலந்து கொண்டார். அந்நிகழ்ச்சியில் மத்திய உள்துறை அமைச்சர் திரு ராஜ்நாத் சிங் உரையாற்றினார். “தேசத்தின் சேவையில் இந்திய காவல்துறை” என்ற இணையதளத்தை பிரதமர் தொடங்கி வைத்தார். பின்னர் பிரதமர் உள்துறை அமைச்சர் மற்றும் இதர பிரதிநிதிகளோடு டென்ட் நகரத்திலிருந்து சிறு தொலைவில் உள்ள வெள்ளை ரான் பகுதிக்கு சென்றார். அங்கே எல்லைப் பாதுகாப்பு படை நடத்திய ஒட்டக சாகச நிகழ்ச்சியை பார்வையிட்டார். வெள்ளை ரான் பகுதியில் சூரியன் அஸ்தமிப்பதை பார்வையிட்ட பிரதமர், பின்னர் கலை நிகழ்ச்சிகளையும் பார்வையிட்டார். உள்துறை அமைச்சர் திரு. ராஜ்நாத் சிங், உள்துறை துணை அமைச்சர்கள் திரு கிரேன் ரிஜ்ஜிஜ்ஜு மற்றும் திரு ஹரிபாய் பார்த்திபாய் சவுத்ரி ஆகியோர் உடனிருந்தனர்.
குஜராத் தினத்தையோட்டி பிரதமர் குஜராத் மாநில மக்களுக்கு வாழ்த்து

குஜராத் மாநிலம் உருவான தினத்தையொட்டி பிரதமர் திரு நரேந்திர மோடி அம்மாநில மக்களுக்கு வாழ்த்துகளைத் தெரிவித்துள்ளார். “குஜராத் மக்களுக்கு பிறந்த நாள் வாழ்த்துகள் ! குஜராத் மக்கள் மனித நேயத்தில் சிறந்தவர்கள். பலதுறைகளில் உன்னதமான பங்களிப்பு செய்துள்ளனர். குஜராத் மாநிலம், எப்போதும் சாதனைகள் புரிந்து புதிய சிகரங்களை அடைகிறது….. ஜெய் ஜெய் கர்வி குஜராத்’ என்று பிரதமர் கூறியுள்ளார்.
வெற்றி தினத்தையொட்டி ராணுவ இல்லத்தின் வரவேற்பில் பிரதமர் பங்கேற்பு

வெற்றி தினத்தையொட்டி ராணுவ இல்லத்தின் வரவேற்பில் பிரதமர் திரு நரேந்திர மோடி பங்கேற்றார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது: “வெற்றி தினத்தையொட்டி ராணுவ இல்லத்தில் நடைபெற்ற வரவேற்பு நிகழ்ச்சியில் கலந்து கொண்டேன். 1971-ஆம் ஆண்டு போரின் போது வெற்றிக்கு வழிவகுத்த நமது ராணுவத்தினரின் வீரத்தையும், தீரத்தையும் இந்தியா ஒருபோதும் மறக்காது”.
இந்திய மற்றும் சுவிஸ் நாட்டினரை அடையாளம் காணுதல் மற்றும் திருப்பி அனுப்புதல் என்ற சரத்தின் மீதான இந்தியா மற்றும் சுவிட்சர்லாந்துக்கு நாட்டுக்கு இடையேயான இருதரப்பு புரிந்துணர்வு ஏற்பாட்டுக்கு மந்திரி சபை ஒப்புதல் அளித்துள்ளது

இந்தியா மற்றும் சுவிட்சர்லாந்தில் வசிக்கும் சுவிஸ் மற்றும் இந்திய நாட்டினரை அடையாளம் காணுதல் மற்றும் திரும்ப அனுப்பத் தேவையான புரிந்துணர்வு ஏற்பாட்டில் கையெழுத்திட இந்திய பிரதமர் திரு.நரேந்திர மோடியின் தலைமையின் கீழ் இயங்கும் மந்திரிசபை ஒப்புதல் அளித்துள்ளது. ஆட்சியாளர்கள் மற்றும் அதிகாரிகளுக்கான கடவுச்சீட்டு அற்ற ஒப்பந்தத்தோடு இருதரப்புக்கு இடையேயான இந்த ஏற்பாடு இணைக்கப்பட்டுள்ளது. இரு நாடுகளிலும் ஒழுங்கற்ற முறையில் புலம் பெயர்ந்தோரை திரும்ப அவரவர் நாட்டுக்கு அனுப்பும் பணிக்கு இனி அதிக சேவைகளோ அல்லது காலவரையோ நிர்ணயிக்கத் தேவையில்லை என்பதுதான் இந்த ஏற்பாட்டின் முக்கிய குறிக்கோள். இந்தியாவில் இருந்து ஒழுங்கற்ற முறையில் சுவிட்சர்லாந்தில் குடியிருப்போரின் எண்ணிக்கை நூறுக்கும் குறைவே என்பது இதில் குறிப்பிடத்தகுந்தது. சுவிட்சர்லாந்துடனான இந்த ஒப்பந்தம் நிறைவேற்றப்பட்டால் இதையே மாதிரியாகக் கொண்டு, இதே பிரச்சினையை தொடர்ச்சியாக வலியுறுத்தும் மற்ற ஐரோப்பிய நாடுகளிலும் இத்திட்டத்தை செயல்படுத்தலாம். அதேபோல் முறையாக இந்த நாடுகளுக்குப் பயணிக்கும் இந்தியர்களின் கடவுச்சீட்டு மற்றும் வேலை அனுமதிச் சீட்டு தொடர்பான மறுஅனுமதி ஒப்பந்தத்தையும் தளர்த்த இந்த ஏற்பாடு வழி வகுக்கும். சமீபத்தில் இந்திய – ஐரோப்பிய ஒன்றிய நாடுகளுக்கு இடையேயான புலம் பெயர்வு மற்றும் நகர்வு சார்ந்த பொதுவான செயல்திட்டம் இதையே முக்கிய நோக்கமாகக் கொண்டுள்ளது.
மும்பையில் கட்டிடம் இடிந்து விழுந்த விபத்தில் உயிரிழந்தது வேதனை அளிக்கிறது

புள்ளியியல் மற்றும் திட்ட அமலாக்க அமைச்சகம், 75-வது ஆண்டு சுதந்திர தின அமிர்தப் பெருவிழாவை ஜூன் 27 முதல் தொடர் நிகழ்ச்சிகளின் மூலம் கொண்டாடியது. இதன்ஒரு பகுதியாக, புள்ளியில் மற்றும் திட்ட அமலாக்கதுறை அமைச்சகத்தின், நாடாளுமன்ற உறுப்பினர்கள் தொகுதி மேம்பாட்டுத் திட்டம் மற்றும் ஒருங்கிணைந்த மேலாண்மைத் திட்டப் பிரிவு, 28 ஜூன் 2022 அன்று, புதுதில்லியிலுள்ள முனிசிபல் கவுன்சிலின் மாநாட்டு மைய அரங்கில் அரைநாள் நிகழ்ச்சிக்கு ஏற்பாடு செய்திருந்தது. புள்ளியியல் மற்றும் திட்ட அமலாக்கத்துறை அமைச்சர் திரு. ராவ் இந்தர்ஜித் சிங் இந்த நிகழ்ச்சியைத் தொடங்கி வைத்தார். நாட்டின் சொத்துக்களை மேம்படுத்துவதில், நாடாளுமன்ற உறுப்பினர்கள் தொகுதி மேம்பாட்டுத் திட்டத்தின் செயல்பாடுகள் உள்ளிட்ட அம்சங்கள், நாடகம் மற்றும் குறும்படம் மூலம் விளக்கப்பட்டது.
இந்தியா மற்றும் ஸ்பெயினுக்கிடையே வானியல் துறையில் அறிவியல் மற்றும் தொழில்நுட்பக் கூட்டுறவுகளை மேம்படுத்துவதற்கான புரிந்துணர்வு ஒப்பந்தத்திற்கு அமைச்சரவை ஒப்புதல்

பிரதமர் திரு நரேந்திர மோடி தலைமையில் நடந்த அமைச்சரவைக் கூட்டத்தில், இந்தியா மற்றும் ஸ்பெயினுக்கிடையே வானியல் துறையில் அறிவியல் மற்றும் தொழில்நுட்பக் கூட்டுறவுகளை மேம்படுத்துவதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்த ஒப்பந்தம் இந்திய வானியற்பியல் நிறுவனம், பெங்களூரு மற்றும் ஸ்பெயினில் உள்ள இன்ஸ்டிட்யூட்டோ டெ ஆஸ்ட்ரோபிசிகா டெ கானரியஸ் மற்றும் தி கிராண்டெகான் எஸ் ஏ–வுக்கு இடையே கையெழுத்தாகும். புதிய அறிவியல் முடிவுகள், புதிய தொழில்நுட்பங்கள், கூடுதலான அறிவியல் உரையாடல் மற்றும் பயிற்சியின் மூலம் திறன் வளர்த்தல் மற்றும் கூட்டு அறிவியல் திட்டங்கள் உள்ளிட்டத் துறைகளில் இந்தப் புரிந்துணர்வு ஒப்பந்தத்தின் மூலம் நடவடிக்கைகள் மேற்கொள்ளப்படும். மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1670016 —–
கேரளாவின் திருச்சூரில் அஞ்சல் துறைக்கு சொந்தமான நிலம் மற்றும் கட்டிடத்தை பத்தளம் சாலை விரிவாக்கப்பணிக்காக திருச்சூரில் மாநகராட்சிக்கு வழங்க அமைச்சரவை ஒப்புதல்

பிரதமர் திரு. நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், கேரளாவின் திருச்சூரில் அஞ்சல் துறைக்கு சொந்தமான 16.5 சென்ட் நிலம் மற்றும் கட்டிடத்தை பத்தளம் சாலை விரிவாக்கத்துக்காக திருச்சூர் மாநகராட்சிக்கு வழங்க ஒப்புதல் அளிக்கப்பட்டது. பொதுநலன் கருதி, நிலத்துக்கு நிலம் பரிமாற்றம் என்ற கொள்கையின் அடிப்படையில், நிலம் ஒப்படைக்கப்படுகிறது. மாநகராட்சிக்கு ஒப்படைக்கப்படும் 16.5 சென்ட் நிலத்துக்கு இணையான நிலம், அஞ்சல் துறைக்கு தற்போது உள்ள திருச்சூர் மத்திய அஞ்சல் அலுவலகத்துக்கு 200 மீட்டர் தொலைவில் வழங்கப்படும். மேலும், அஞ்சல் துறை குறிப்பிட்டுள்ளபடி, 3,500 சதுர அடியில் அஞ்சல் அலுவலகத்தை தனது சொந்த செலவில் திருச்சூர் மாநகராட்சி கட்டிக் கொடுக்கும். இதில், அஞ்சல் அலுவலகத்துக்கு இரண்டு நுழைவு வாயில்களுடன் சுற்றுச்சுவரும் கட்டிக் கொடுக்கப்படும். ஏற்கனவே உள்ள பத்தளம் சாலையை விரிவாக்கம் செய்யும் திருச்சூர் மாநகராட்சியின் திட்டத்தால், விபத்து இல்லாத போக்குவரத்துக்கு வழிவகுக்கும். இதனால், அந்தப் பகுதியில் உள்ள மக்கள் பயனடைவார்கள். பரிசீலனையில் உள்ள இந்தத் திட்டத்தின் கீழ், உள்ளூர் பகுதி மக்களால், ஏற்கனவே உள்ள திருச்சூர் மத்திய அஞ்சல் அலுவலகத்துக்கு முன்பாக உள்ள பத்தளம் சாலை வழியாக, எந்தவொரு போக்குவரத்து நெரிசலுமின்றியும், குறுகிய நேரத்திலும் எளிதில் பயணம் மேற்கொள்ள முடியும்.
ஜி-7 உச்சிமாநாட்டையொட்டி தென் ஆப்பிரிக்க அதிபருடன் பிரதமர் சந்திப்பு

ஜி-7 உச்சிமாநாட்டையொட்டி தென் ஆப்பிரிக்க அதிபர் மேதகு திரு சிரில் ரமாஃபோசாவை பிரதமர் திரு நரேந்திர மோடி ஜெர்மனியின் ஸ்கிளாஸ் எல்மாவோவில் ஜூன் 27, 2022 அன்று சந்தித்துப் பேசினார். 2019-ஆம் ஆண்டு கையெழுத்திடப்பட்ட ஒத்துழைப்புக்கான உத்திகள் திட்டம் உள்ளிட்ட இருதரப்பு உறவுகளின் முன்னேற்றப் பணிகள் பற்றி இரண்டு தலைவர்களும் ஆய்வு செய்தனர். ராணுவம், கல்வி மற்றும் வேளாண்மைத் துறைகளில் ஏற்பட்டுள்ள முன்னேற்றத்திற்கு திருப்தி தெரிவித்த அவர்கள், வர்த்தகம் மற்றும் முதலீடு, உணவுப் பாதுகாப்பு, ராணுவம், மருந்துப் பொருட்கள், மின்னணு நிதி உள்ளடக்கம், திறன் மேம்பாடு, காப்பீடு, சுகாதாரம் மற்றும் மக்களுக்கு இடையேயான தொடர்பு போன்ற துறைகளில் இருதரப்பு ஒத்துழைப்பை மேலும் வலுப்படுத்துவதன் அவசியத்தையும் வலியுறுத்தினார்கள். வளர்ந்து வரும் நாடுகளில் கொவிட்-19 தடுப்பூசியின் உற்பத்திக்கு ஆதரவு தெரிவிக்கும் வகையில் ஜூன் 2022-இல் எடுக்கப்பட்ட உலக வர்த்தக அமைப்பின் உடன்படிக்கையை இரு தலைவர்களும் வரவேற்றனர். கொவிட்-19 தொற்றைத் தடுப்பது, கட்டுப்படுத்துவது அல்லது சிகிச்சை அளிப்பது தொடர்பாக ட்ரிப்ஸ் ஒப்பந்தத்தின் சில விதிகளை செயல்படுத்துவதில் உலக வர்த்தக அமைப்பின் அனைத்து உறுப்பினர்களுக்கும் விலக்கு அளிக்க வேண்டும் என்ற முன்மொழிவை முதன்முதலாக இந்தியாவும் தென்னாப்பிரிக்காவும் சமர்ப்பித்தன. பலதரப்பு அமைப்புகளில் தொடர்ச்சியான ஒருங்கிணைப்பு மற்றும் அவற்றில் சீர்திருத்தம் செய்வதற்கான அவசியம், குறிப்பாக ஐக்கிய நாடுகள் பாதுகாப்பு கவுன்சில் பற்றியும் விவாதிக்கப்பட்டது.
மிஸ் யுனிவர்ஸ் பட்டம் பெற்ற ஹர்னாஸ் சாந்துவுக்கு பிரதமர் வாழ்த்து

மிஸ் யுனிவர்ஸ் என்னும் பிரபஞ்ச அழகிப் பட்டம் பெற்ற ஹர்னாஸ் சாந்துவுக்கு பிரதமர் திரு.நரேந்திர மோடி வாழ்த்து தெரிவித்துள்ளார். இது குறித்து ட்விட்டர் பதிவில் அவர் கூறியிருப்பதாவது; “மிஸ் யுனிவர்ஸாக தேர்வுப் பெற்றுள்ள ஹர்னாஸ் சாந்துவுக்கு வாழ்த்துகள். அவரது வருங்கால முயற்சிகள் அனைத்திலும் வெற்றி பெற வாழ்த்துகள்”.
ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட சோகமான விபத்து காரணமாக உயிரிழந்தோருக்குப் பிரதமர் இரங்கல்

ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட கோரமான விபத்து காரணமாக உயிரிழந்தோருக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். உயிரிழந்தோர் குடும்பங்களுக்குப் பிரதமரின் தேசிய நிவாரண (பிஎம்என்ஆர்எஃப்) நிதியிலிருந்து கருணைத் தொகை வழங்கவும் பிரதமர் ஒப்புதல் அளித்துள்ளார். பிரதமர் அலுவலக டுவிட்டரில் கூறியிருப்பதாவது ; “ஆந்திரப் பிரதேசத்தின் அனந்தபுரமு மாவட்டத்தில் ஏற்பட்ட கோர விபத்தில் ஏற்பட்ட உயிரிழப்புகளால் துயரடைந்தேன். உயிரிழந்தோர் குடும்பங்களுக்கு இரங்கல். உயிரிழந்தோரின் குடும்பத்தினருக்கு பிஎம்என்ஆர்எஃப் நிதியிலிருந்து தலா ரூ.2 லட்சம் கருணைத் தொகை வழங்கப்படும்: பிரதமர்”
ஜி-7 உச்சிமாநாட்டின்போது ஜெர்மனி அதிபருடன் பிரதமர் சந்திப்பு

ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின் போது பிரதமர் திரு நரேந்திர மோடி, ஜெர்மனி அதிபர் மேதகு திரு. ஓலாஃப் ஸ்கோல்ஸ்-ஐ 27 ஜூன், 2022 அன்று சந்தித்துப் பேசினார். இது இந்த ஆண்டில் இரு தலைவர்களுக்கும் இடையிலான இரண்டாவது சந்திப்பு. இதற்கு முந்தைய சந்திப்பு, இந்தியா-ஜெர்மனி இடையேயான ஆலோசனை கூட்டத்திற்காக 2 மே, 2022 அன்று பெர்லினுக்கு பிரதமர் சென்றிருந்த போது நடைபெற்றது. ஜி-7 உச்சிமாநாட்டிற்கு அழைப்பு விடுத்ததற்காக பிரதமர், அதிபர் ஸ்கோல்ஸ்-க்கு நன்றி தெரிவித்தார். கடந்த மாதம் நடைபெற்ற தங்கள் விவாதங்களைத் தொடர்ந்த இரு தலைவர்களும், இருநாடுகளுக்கு இடையேயான பசுமை மற்றும் நிலையான வளர்ச்சி குறித்த ஒத்துழைப்பை முன்னோக்கி கொண்டு செல்ல வேண்டியதன் அவசியத்தை வலியுறுத்தினர். பருவநிலை மாற்ற நடவடிக்கை, பருவநிலை மாற்ற நடவடிக்கைக்கான நிதியுதவி வழங்குதல் மற்றும் தொழில்நுட்ப பரிமாற்றம் போன்ற பிரச்சனைகள் இந்த சந்திப்பின்போது விவாதிக்கப்பட்டன. வர்த்தகம், முதலீடு மற்றும் மக்களிடையேயான உறவுகளை மேலும் வலுபடுத்த வேண்டியதன் அவசியத்தையும் இரு தலைவர்களும் ஒப்புக்கொண்டனர். சர்வதேச அமைப்புகளில் அதிக ஒருங்கிணைப்பு, குறிப்பாக வரவிருக்கும் ஜி-20 உச்சிமாநாட்டில் இந்தியாவின் தலைமைத்துவம் ஆகியவை விவாதிக்கப்பட்டது. பிராந்திய மற்றும் உலகளாவிய வளர்ச்சிகள் குறித்தும் இரு தலைவர்களும் கருத்துகளைப் பரிமாறிக் கொண்டனர்.
குஜராத் மாநிலம், ஆனந்த் நகரில் அதிநவீன உணவுப் பதப்படுத்தும் தொழிற்கூடங்களை பிரதமர் திரு. நரேந்திர மோடி தொடங்கி வைத்தார்

குஜராத் மாநிலத்திற்குச் சென்றுள்ள பிரதமர் திரு. நரேந்திர மோடி, அமுல் நிறுவனத்தின் அதிநவீன சாக்லேட் உற்பத்தி ஆலை உள்ளிட்ட உணவுப் பதப்படுத்தும் தொழிற்கூடங்களை இன்று (30.09.18) திறந்து வைத்தார். சாக்லேட் ஆலையைப் பார்வையிட்ட அவருக்கு, அதில் பயன்படுத்தப்படும் பல்வேறு தொழில்நுட்பங்கள் மற்றும் உற்பத்திப் பொருட்கள் குறித்து விளக்கமாக எடுத்துரைக்கப்பட்டது. விழாவில் பேசிய பிரதமர், அங்கு திரளாக கூடியிருந்த மக்களுக்கு நன்றி தெரிவித்தார். இன்று தொடங்கப்பட்டுள்ள மேம்பாட்டுத் திட்டங்கள், கூட்டுறவுத் துறைக்கு மேலும் நல்ல முன்னேற்றத்தை ஏற்படுத்தும் என்று திரு. நரேந்திர மோடி கூறினார். அமுல் என்ற விளம்பர அடையாளம் உலக அளவில் பிரபலமானது என்றும், உலகெங்கும் அதற்கான உத்வேகம் அதிகமாகியிருப்பதாகவும் அவர் தெரிவித்தார். பால் உற்பத்திக்கு மட்டுமல்ல, அதிகாரமயமாக்கலுக்கும் அமுல் ஒரு சிறந்த முன்மாதிரியாக திகழ்வதாகவும் திரு. மோடி சுட்டிக்காட்டினார். அரசோ அல்லது தொழிலதிபர்களோ சாதிக்கமுடியாதவற்றை, கூட்டுறவுகள் மூலம் சாதிக்கலாம் என்பதற்கு சர்தார் வல்லபாய் பட்டேல் வழிவகுத்திருப்பதாகவும் அவர் கூறினார். மக்கள் விருப்பத்திற்கேற்ப இதுவொரு முன்மாதிரி திட்டம் என்று குறிப்பிட்ட பிரதமர், குஜராத்தில் கூட்டுறவுத் துறை மூலம் மேற்கொள்ளப்படும் முயற்சிகள், மக்களுக்கு – குறிப்பாக விவசாயிகளுக்கு பெரிதும் உதவியிருப்பதாக கூறினார். சர்தார் பட்டேலின் நகர்ப்புற மேம்பாட்டுத் திட்டத்தையும் அப்போது பிரதமர் நினைவுகூர்ந்தார். 2022-ஆம் ஆண்டில் கொண்டாடப்படும் இந்திய சுதந்திர தினத்தின் 75-வது ஆண்டுவிழாவை குறிப்பிட்டுப் பேசிய பிரதமர் திரு. நரேந்திர மோடி, பால் பதப்படுத்தும் தொழிலில் இந்தியா சிறப்பாக செயல்பட்டு வந்தாலும், மேலும் அதில் முன்னேற்றத்தை ஏற்படுத்த வேண்டும் என்று கேட்டுக் கொண்டார். புதிய கண்டுபிடிப்புகளுக்கும், மதிப்புக் கூட்டுதலுக்கும் முக்கியத்துவம் அளிக்கும் நேரம் வந்திருப்பதாகவும் அவர் தெரிவித்தார். இந்தச் சூழலில் தேன் உற்பத்தி பற்றியும் பிரதமர் திரு. நரேந்திர மோடி விளக்கமாக எடுத்துரைத்தார்.
ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள மேதகு ஷேக் முகமது பின் ஜயேத் அல் நஹ்யான்னுக்கு  பிரதமர் வாழ்த்து

ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள அபுதாபியின் ஆட்சியாளர் மேதகு ஷேக் முகமது பின் ஜயேத் அல் நஹ்யான்னுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில், “ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள அபுதாபியின் ஆட்சியாளர் மேதகு ஷேக் முகமது பின் ஜயேத் அல் நஹ்யான்னுக்கு எனது நல்வாழ்த்துகள். அவரது சக்திவாய்ந்த மற்றும் தொலைநோக்குப் பார்வையுடனான தலைமையின் கீழ் நமது கேந்திர கூட்டணி தொடர்ந்து வலுப்பெரும் என்பதை நான் நம்புகிறேன்”, என்று தெரிவித்துள்ளார்.
பாகிஸ்தானில் விமான விபத்தில் ஏற்பட்ட உயிர் இழப்புக்கு பிரதமர் இரங்கல் தெரிவித்துள்ளார்.

பாகிஸ்தானில் விமான விபத்தினால் ஏற்பட்ட உயிர் இழப்புக்கு பிரதமர் திரு நரேந்திர மோடி இரங்கல் தெரிவித்துள்ளார். “பாகிஸ்தானில் விமான விபத்து காரணமாக உயிர் இழப்பு ஏற்பட்டது மிகுந்த வருத்தத்தை அளிக்கிறது. இறந்தவரின் குடும்பங்களுக்கு எங்கள் இரங்கல். காயமடைந்தவர்கள் விரைவாக குணமடைய விரும்புகிறோம்” என்று பிரதமர் தெரிவித்தார்.
அறிவியல், தொழில்நுட்ப ஒத்துழைப்பு:இந்தியா- ஐக்கிய அரபு அமீரகம் இடையே புரிந்துணர்வு ஒப்பந்தத்திற்கு அமைச்சரவை ஒப்புதல்

அறிவியல், தொழில்நுட்ப ஒத்துழைப்புக்கான புரிந்துணர்வு ஒப்பந்தத்தில் ஐக்கிய அரபு அமீரகத்தின் தேசிய வானிலை ஆய்வு மையம், இந்தியாவின் புவி அறிவியல் அமைச்சகம் ஆகியவை கையெழுத்திடுவதற்கு, பிரதமர் திரு நரேந்திர மோடி தலைமையிலான அமைச்சரவைக் குழு அனுமதி வழங்கியுள்ளது. ரேடார், செயற்கைக்கோள், ஓத அளவிகள், நிலநடுக்கம் சார்ந்த மற்றும் வானிலை ஆய்வு நிலையங்களுக்கான அறிவுபூர்வ, தரவு, இயக்கம் ஆகியவை குறித்த பரிமாற்றங்களை இந்தப் புரிந்துணர்வு ஒப்பந்தத்தின் வாயிலாக மேற்கொள்ள முடியும். 1. வெப்பமண்டலம் சார்ந்த புயல் முன்னெச்சரிக்கை, துரித வானிலை முன்னறிவிப்புக்கான வானிலை தகவல் சேவைகள், செயற்கைக்கோள் தரவு ஆகியவை தொடர்பான ஆராய்ச்சி, பயிற்சி, ஆலோசனை ஆகியவற்றை அறிவியலாளர்கள், ஆராய்ச்சியாளர்கள், வல்லுநர்கள் மேற்கொள்வதற்கு பயணங்கள்/ அனுபவங்களைப் பரிமாறிக் கொள்ளுதல் 2. இரு நாடுகளுக்கும் பொதுவான விருப்ப நடவடிக்கைகளில் அறிவியல் தொழில்நுட்பம் சம்பந்தமான தகவல்களை பரிமாறிக் கொள்ளுதல் 3. புரிந்துணர்வு ஒப்பந்தத்தில் குறிப்பிடப்பட்டுள்ள துறைகள், இரு நாடுகளுக்கும் விருப்பமுள்ள துறைகளில் எழும் பிரச்சினைகள் தொடர்பாக அறிவியல் தொழில்நுட்ப கருத்தரங்கங்கள், பாசறைகள், மாநாடுகள் பயிற்சிகளை இருதரப்பும் நடத்துவது 4. இரு நாடுகளின் பரஸ்பர ஒப்புதலின்படி இதர துறைகளில் ஒத்துழைப்பு 5. பெருங்கடல் நீர் குறித்த பரஸ்பர ஒப்புதலின்படி வானிலை ஆய்வு கண்காணிப்பு இணைப்புகளைப் பயன்படுத்துதல் 6. அரபிக்கடல், ஓமன் கடல் வாயிலாக இந்திய கடல் பகுதி, ஐக்கிய அரபு அமீரகத்தின் வடகிழக்குப் பகுதிகளில் அதிக தாக்கத்தை ஏற்படுத்தும் சுனாமி குறித்த முன்னெச்சரிக்கையை துரிதமாக கண்டறிவதற்கான சிறப்பான திறன்வாய்ந்த மாதிரிகளை உருவாக்குவதற்கான ஒத்துழைப்பு 7. சுனாமி முன்னெச்சரிக்கை நடவடிக்கைகளுக்கு ஆதரவாக பிரத்தியேகமாக வடிவமைக்கப்பட்டுள்ள முன்னெச்சரிக்கை மாதிரி மென்பொருளின் வாயிலாக சுனாமி எச்சரிக்கை மையங்களுக்கு ஆதரவு வழங்குவதற்கான ஒத்துழைப்பு 8. அரபிக்கடல், ஓமன் கடலில் உருவாகும் நில அதிர்வை கண்காணித்து இந்தியாவின் தெற்கு வடக்கு, ஐக்கிய அரபு அமீரகத்தின் வடகிழக்குப் பகுதிகளில் உள்ள ஒரு சில நில அதிர்வு நிலையங்களுக்கு நிகழ்நேர தரவைப் பரிமாறிக் கொள்ளுதல் 9. அரபிக்கடல், ஓமன் கடலில் சுனாமி அலையை ஏற்படுத்தும் சாத்தியக் கூறுகள் உள்ள நடவடிக்கைகள் போன்ற நில அதிர்வுத் துறையில் ஒத்துழைப்பு வழங்குதல் 10. மணல், புழுதிப் புயல் முன்னெச்சரிக்கை தொடர்பான புரிதலை பரிமாறிக் கொள்ளுதல். மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1688199
பிரதமர் வாஷிங்டன் டி.சி சென்றடைந்ததை குறித்த பத்திரிக்கை செய்தி

அமெரிக்க அதிபர் மேதகு திரு ஜோ பைடனின் அழைப்பை ஏற்று பிரதமர் திரு நரேந்திர மோடி வாஷிங்டன் டி.சி. சென்றடைந்தார் (உள்நாட்டு நேரப்படி செப்டம்பர் 22, 2021). அமெரிக்க அரசின் சார்பாக, மேலாண்மை மற்றும் வளங்களுக்கான துணை அமைச்சர் திரு டி ஹெச் பிரையன் மெக்கியோன் பிரதமரை வரவேற்றார். ஆண்ட்ரூஸ் விமானப்படை தளத்தில் குழுமியிருந்த பெருந்திரளான வெளிநாடுவாழ் இந்தியர்களும் பிரதமருக்கு உற்சாக வரவேற்பு அளித்தனர்.
சுதந்திர தினத்தை முன்னிட்டு நாட்டு மக்களுக்கு பிரதமர் வாழ்த்து

சுதந்திர தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். அவர் வெளியிட்டுள்ள சுட்டுரைச் செய்தியில், “சுதந்திர தினத்தன்று உங்கள் அனைவருக்கும் எனது வாழ்த்துகள். அனைவருக்கும் 75-ஆவது சுதந்திர தின நல்வாழ்த்துகள். விடுதலையின் அம்ருத் மஹோத்சவம், நாட்டு மக்களிடையே புதிய ஆற்றலையும், உணர்வு நிலையையும் புகுத்தட்டும். ஜெய்ஹிந்த்”, என்று கூறியுள்ளார். —–
பிரதமர் மற்றும் இலங்கை பிரதமர் மஹிந்தா ராஜபக்சே இடையிலான தொலைபேசி உரையாடல்

பிரதமர் திரு. நரேந்திர மோடி இன்று இலங்கை பிரதமர் திரு. மஹிந்தா ராஜபக்சேவுடன் தொலைபேசியில் தொடர்பு கொண்டு பேசினார். இலங்கை நாடாளுமன்றத்திற்கு தேர்ந்தெடுக்கப்பட்டு 50 ஆண்டுகளை நிறைவு செய்ததற்காக அவருக்கு பிரதமர் வாழ்த்துகளைத் தெரிவித்துக் கொண்டார். திரு. ராஜபக்சேவின் நீண்ட அரசியல் வாழ்க்கையில், இலங்கையின் மேம்பாட்டுக்கு அவர் அளித்த பங்களிப்பை நினைவு கூர்ந்த பிரதமர், வருங்காலத்திலும் சிறந்து விளங்க வாழ்த்து தெரிவித்தார். இலங்கையில் இந்திய வம்சாவளி தமிழர்களின் முக்கிய தலைவரான திரு. ஆறுமுகன் தொண்டமானின் திடீர் அகால மரணம் குறித்து பிரதமர் தமது இரங்கலைத் தெரிவித்துக் கொண்டார். இந்தியாவுக்கும், இலங்கைக்கும் இடையே வளர்ச்சிக்கான ஒத்துழைப்பை முன்னெடுத்துச் சென்றதில் திரு. தொண்டமான் ஆற்றிய பங்கை பிரதமர் நினைவு கூர்ந்தார். கொவிட்-19 தொற்றின் காரணமாக, சுகாதாரம் மற்றும் பொருளாதாரத்தில் ஏற்பட்டுள்ள தாக்கம் குறித்து இரு தலைவர்களும் விவாதித்தனர். மேலும், இந்த இரண்டு சவால்களில் இருந்து மீள எடுக்கப்பட்ட நடவடிக்கைகளையும் இருவரும் பகிர்ந்து கொண்டனர். இந்தச் சவாலான காலகட்டத்தில், இந்தியா, இலங்கைக்கு இயன்ற அனைத்து உதவிகளையும் வழங்கத் தயாராக உள்ளதாக பிரதமர், திரு.ராஜபக்சேவிடம் உறுதியளித்தார்.
போபாலில் போர் நினைவிடத்தை பிரதமர் துவக்கி வைத்து, பொதுக் கூட்டத்தில் உரையாற்றினார்

போபாலில் பிரதமர் திரு.நரேந்திர மோடி பொதுக்கூட்டத்தில் உரையாற்றினர். அங்கு போர் நினைவிடத்தை தொடங்கிவைத்தார். பொதுக்கூட்டத்தில் ஏராளமான முன்னாள் படைவீரர்கள் பங்கேற்றனர். இந்தியாவின் வீரர்கள் மனிதாபிமானத்திற்கான அடையாளம் என பிரதமர் கூறினார். இயற்கை பேரழிவு நிகழ்கின்றபோது இந்திய ஆயதப் படைகளின் வீரர்கள் தங்கள் உயிரை பொருட்படுத்தாது பணியாற்றியதை அவர் நினைவு கூர்ந்தார். ஒழுக்கம் மற்றும் நடத்தை அளவுகோல்களில், இந்திய ஆயதப் படைகள் உலகில் சிறந்து விளங்குவதாக அவர் தெரிவித்தார். மேலும், இந்தியா உலக அளவில் அமைதிப்படைகளில் முதன்மையாக பங்களிப்பதாகவும் அவர் தெரிவித்தார். சமீபத்தில் ஏமெனில் ஏற்பட்ட சிக்கலின்போது, இந்திய ஆயுதப் படைகள், ஆயிரக்கணக்கான இந்திய குடிமக்களை மட்டுமல்லாமல், பிற நாடுகளின் குடிமக்களையும் வெளியேற்றியதையும் அவர் நினைவு கூர்ந்தார். இந்தியர்கள் பிற நாட்டு எல்லைகளின் மீது பற்று கொள்ளாதவர்கள் என்ற போதும், மனித மாண்புகளை காக்க வேண்டிய தருணம் ஏற்பட்டால், அதனை எதிர்கொள்ள இந்திய ஆயுதப் படைகள் ஒருபோதும் தயங்கியதில்லை என்றும் பிரதமர் குறிப்பிட்டார். உலக போர்கள் இந்தியாவின் போர்கள் அல்ல என நினைவு கூர்ந்த பிரதமர், இருப்பினும் அந்நிய நாடுகளை பாதுகாப்பதற்காக பல்லாயிரக்கணக்கான இந்திய வீரர்கள் தங்களது உயிர்களை தியாகம் புரிந்துள்ளனர் என்றார். வீரர்கள் புரிந்த இத்தகைய தியாகங்களை நாம் மட்டும் மறக்காமல் இருப்பதோடு, உலகமும் அதனை மறக்காமல் பார்த்துக் கொள்ள நாம் உறுதி செய்ய வேண்டும. 125 கோடி இந்தியர்களின் ஆதரவை பெற்றுள்ள அதன் வீரர்களே இந்திய ஆயுதப் படைகளின் நம்பிக்கை ஆகும், சுதந்திரத்தின் விலை தொடர் கண்காணித்தல் என்ற பிரதமர், நாட்டின் எல்லைகளை பாதுகாக்கும் வீரர்களின் வீரத்தை பாராட்டினார். இந்திய ஆயுதப் படைகளின் தியாக பராம்பரியத்தை பாராட்டி இந்தி கவிஞர்கள் மக்கன்லால் சதுர்வேதி மற்றும் ராம்தாரி சிங் கூறிய வரிகள் சிலவற்றை பிரதமர் குறிப்பிட்டார். மத்திய அரசு, முன்னாள் படைவீரர்களுக்கு ஒரு பதவி நிலை, ஒரு ஓய்வூதியம் என்ற வாக்குறுதியை நிறைவேற்றியுள்ளதாக தெரிவித்த பிரதமர் முன்னாள் இராணுவத்தினரின் நலனுக்காக மேற்கொள்ளப்பட்டு வரும் பல்வேறு இதர நடவடிக்கைகள் குறித்தும் எடுத்துரைத்தார்.
இந்திய விண்வெளி சங்கத்தை அக்டோபர் 11 அன்று பிரதமர் தொடங்கி வைக்கிறார்

இந்திய விண்வெளி சங்கத்தை (ஐஎஸ்பிஏ) 2021 அக்டோபர் 11 அன்று காலை 11 மணிக்கு பிரதமர் திரு நரேந்திர மோடி காணொலி மூலம் தொடங்கி வைக்கிறார். இந்த முக்கிய நிகழ்வில் விண்வெளி துறையின் பிரதிநிதிகளுடன் அவர் உரையாடுவார். இந்திய விண்வெளி சங்கம் பற்றி: ஐஎஸ்பிஏ என்பது விண்வெளி மற்றும் செயற்கைக்கோள் நிறுவனங்களின் முதன்மையான தொழில்துறை சங்கம் ஆகும். இந்திய விண்வெளித் துறையின் கூட்டு குரலாக இருக்க இது விரும்புகிறது. கொள்கை வாதத்தை மேற்கொள்வதோடு, அரசு மற்றும் அதன் நிறுவனங்கள் உட்பட இந்திய விண்வெளி களத்தில் உள்ள அனைத்து பங்குதாரர்களுடனும் இச்சங்கம் இணைந்து செயல்படும். தற்சார்பு இந்தியா பற்றிய பிரதமரின் தொலைநோக்குப் பார்வையை எதிரொலிக்கும் வகையில், இந்தியாவை தற்சார்பு மிக்க, தொழில்நுட்ப ரீதியாக முன்னேற்றம் அடைந்த மற்றும் விண்வெளி அரங்கில் முன்னணி வீரராக ஆக்க இந்த அமைப்பு உதவும். விண்வெளி மற்றும் செயற்கைக்கோள் தொழில்நுட்பங்களில் மேம்பட்ட திறன்களைக் கொண்ட முன்னணி உள்நாட்டு மற்றும் உலகளாவிய நிறுவனங்களை ஐஎஸ்பிஏ பிரதிநிதித்துவப் படுத்துகிறது. லார்சன் அண்ட் டூப்ரோ, நெல்கோ (டாடா குழுமம்), ஒன்வெப், பார்தி ஏர்டெல், மேப் மைஇந்தியா, வால்சந்த்நகர் இண்டஸ்ட்ரீஸ் மற்றும் அனந்த் டெக்னாலஜி லிமிடெட் உள்ளிட்டோர் இதன் நிறுவன உறுப்பினர்கள் ஆவர். கோட்ரெஜ், ஹியூஸ் இந்தியா, அஜிஸ்டா-பிஎஸ்டி ஏரோஸ்பேஸ் பிரைவேட் லிமிடெட், பிஇஎல், சென்டம் எலக்ட்ரானிக்ஸ், மேக்சார் இந்தியா ஆகி நிறுவனங்கள் இதர முக்கிய உறுப்பினர்கள் ஆவர்.